ફૉર્મ-નંબર સાત ભરીને તમે વોટર તરીકેનું રજિસ્ટ્રેશન કરાવી શકો છે એવો મેસેજ મળે તો ચોક્કસ તમને કોઈ મૂર્ખ બનાવી રહ્યું છે. આવા મેસેજોથી સાવધ રહેવાની ચેતવણી ખુદ કલેક્ટરે આપી હતી, કેમ કે ફૉર્મ-નંબર સાત વોટર-લિસ્ટમાં રજિસ્ટ્રેશન માટેનું નથી પણ નામ રદ કરવા માટેનું છે. કલેક્ટરે તો આનાથીયે આગળ વધીને ચૂંટણીના સમયમાં આવી અફવાઓ ફેલાવી લોકોને ગેરમાર્ગે દોરતા મેસેજો ફરી રહ્યાની ગંભીર નોંધ લઈને પોલીસને એની તપાસ કરીને રિપોર્ટ આપવાનો આદેશ આપ્યો હતો.